DE CORNEILLE DE SCHEPPER. 205 



lequel nous a receu en sa maison. Nous avons icy trouvé le Vlachussa des 

 Ragusiens, Blasius de Sorgha : il est constitué sur le sel, car les Ragu- 

 siens sont obligez de tenir illecq du sol en suffisance pour les marchans 

 turcqz qui viennent illecq, et ce soubz péril de mil aspres, à fourfaire 

 chascun jour qu'on n'y trouve du sel en suffisance. Ledict sel se faict en 

 ung chasteau des Ragusiens appelle Stagno, et en at de deux sortes, rouge 

 et demy noir. Nous avons demeuré ce jour et le subéquent près ceste 

 gabelle. 



XX°. — Nous arreslasmes ce matin de partir par eaue, et après disner 

 je me mis seul avecq ma famille*, sur une navire, laissantz le seigneur Hié- 

 rosme pour donner ordre à noz affaires, et peu après arrivay près le bourg 

 S'-Estienne, où y at une églize qu'aullrefois at esté édifiée par les Grecqz, 

 et me mis dans la navire de Dominicle Pastronilzy vénetien, lequel nous 

 debvoit conduire jusques à Jadere^, dans laquelle navire veint peu après 

 le seigneur Hiérosme, apportant du vin, pain, huistres et aultres vivres. 



XXK — Après minuict, nous avons commencé nostre navigation par 

 la rivière de Naron, et sur le commencement du jour, avons arrivez à 

 la vieille gabelle, et de là aulcune fois avecq bon vent, et aultrefois en 

 rimant ^, sommes finablement entrez en la mer, où soubz la nuit nous 

 avons faict jecter les ancres. 



XXII". — Continuantz noslre navigation près l'isle de Lésina, que nous 

 avions du costé Septentrional, et les montaignes de Fiaguse du Midy, 

 estions poussez d'ung petit vent, de sorte que sur le midy sommes passez 

 à la veue de Corfu, et peu après adsistez tellement quellement du vent, 

 sommes arrivez en une isle déserte appellce Torla, distante de la ville de 

 Lésina dix et huict lieues. Cest isle a deux portz, dont l'ung est grand et 

 bien commode pour toutes sortes de navires, et l'aultre est assez plus petit, 

 près lesquelz les frères de S'-Dominicus ont édifié ung monastère; aultre- 

 ment ceste isle est du tout déserte. Nous avons trouvez dans ce monastère 

 une bonne cisterne. L'isle est ronde , ayant en sa circonférence sept à huict 

 mil pas. Ladicteisle de Lésina s'appelloit anciennement Pharu, et d'icelle 



' Il faut entendre sa suite par ce njol. 

 ^ Zara , en Dalraatie. 1 ' En ramanl. 



